**Likumprojekta “Grozījumi Ķīmisko vielu likumā” projekta**

**sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Ķīmisko vielu likumā” (turpmāk – Likumprojekts) ir izstrādāts, lai noteiktu kompetento iestādi, nodrošinot Eiropas Parlamenta un Padomes 2014. gada 16. aprīļa regulas (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 (turpmāk – regula 517/2014), Eiropas Parlamenta un Padomes 2017. gada 17. maija regulas (ES) Nr. 2017/852 par dzīvsudrabu un ar ko atceļ Regulu (EK) Nr. 1102/2008 (turpmāk – regula 2017/852) un Eiropas Parlamenta un Padomes 2019. gada 20. jūnija regulas (ES) Nr. 2019/1021 par noturīgiem organiskajiem piesārņotajiem (turpmāk – regula 2019/1021) piemērošanu Latvijā.Likumprojekts ietver pienākumu darbību veicējiem, kas ir izstrādājumu piegādātāji, sniegt informāciju Eiropas Ķimikāliju aģentūrai (turpmāk – ECHA), saskaņā ar Eiropas Parlamenta un Padomes 2018. gada 30. maija direktīvas (ES) 2018/851, ar ko groza Direktīvu 2008/98 par atkritumiem, prasībām (turpmāk – direktīva 2018/851). Likumprojekts stāsies spēkā pēc tā izsludināšanas Oficiālo publikāciju un tiesiskās informācijas likumā noteiktajā kārtībā. Pienākums izstrādājumu piegādātājiem sniegt informāciju ECHA stājas spēkā 2021. gada 5. janvārī.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Likumprojekts izstrādāts, lai veiktu grozījumus Ķīmisko vielu likumā (turpmāk – Likums) un noteiktu kompetento iestādi regulas 517/2014, regulas 2017/852 un regulas 2019/1021 prasību piemērošanā.Likumprojekts nosaka pienākumu izstrādājumu piegādātājiem sniegt informāciju ECHA saskaņā ar direktīvas 2018/851 prasībām.  |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Šobrīd Ķīmisko vielu likuma 4. pants nosaka, ka valsts sabiedrība ar ierobežotu atbildību “Latvijas Vides, ģeoloģijas un meteoroloģijas centrs” (turpmāk – LVĢMC) ir kompetentā iestāde saskaņā ar:1. Eiropas Parlamenta un Padomes 2006. gada 18. decembra regulas Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza direktīvu 1999/45/EK un atceļ Padomes regulu (EEK) Nr. 793/93 un Komisijas regulu (EK) Nr. 1488/94, kā arī Padomes direktīvu 76/769/EEK un Komisijas direktīvu 91/155/EEK, direktīvu 93/67/EEK, direktīvu 93/105/EK un direktīvu 2000/21/EK (turpmāk – regula 1907/2006) 121. pantu;2. Eiropas Parlamenta un Padomes 2008. gada 16. decembra regulas (EK) Nr. 1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006 (turpmāk – regula 1272/2008) 43. pantu;3. Eiropas Parlamenta un Padomes 2012. gada 22. maija regulas (ES) Nr. 528/2012 par biocīdu piedāvāšanu tirgū un lietošanu (turpmāk – regula 528/2012) 81. panta 1. punktu;4. Eiropas Parlamenta un Padomes 2012. gada 4. jūlija regulas Nr. 649/2012 par bīstamo ķīmisko vielu eksportu un importu (turpmāk – regula 649/2012) 4. pantu.Ņemot vērā, ka ir pieņemtas vairākas ķīmisko vielu apriti regulējošas regulas, Likumprojekts papildina LVĢMC kā kompetentās iestādes funkcijas saskaņā ar regulu 517/2014, regulas 2017/852 17. pantu un regulas 2019/1021 19. pantu, balstoties uz LVĢMC pieejamo pieredzi ķīmisko vielu pārvaldībā un kompetentās iestādes darba uzdevumu izpildē, kā arī LVĢMC pieejamo informāciju par Latvijā ievestām un ražotām ķīmiskām vielām un maisījumiem. Piešķirot LVĢMC kompetentās iestādes pilnvaras regulas 517/2014 izpratnē, LVĢMC apkopos minētās regulas 517/2014 6. pantā noteikto informāciju elektroniskā formātā, kā arī uzturēs 20. pantā minēto fluorēto siltumnīcefekta gāzu emisiju ziņošanas sistēmu. LVĢMC jau patlaban apkopo uzņēmumu iesniegtos pārskatus par ozona slāni noārdošajām vielām un fluorētajām siltumnīcefekta gāzēm saskaņā ar Ministru kabineta 2011. gada 12. jūlija noteikumiem “Noteikumi par īpašiem ierobežojumiem un aizliegumiem attiecībā uz darbībām ar ozona slāni noārdošām vielām un fluorētām siltumnīcefekta gāzēm”, līdz ar to papildu pienākumi netiek noteikti. LVĢMC arī tiks dota piekļuve 17. pantā minētajam Eiropas Komisijas izveidotajam un uzturētajam elektroniskajam reģistram fluorogļūdeņražu laišanai tirgū paredzētajām kvotām un 19. pantā minētajiem importētāju un eksportētāju ziņojumiem un to verifikācijas ziņojumiem, lai nepieciešamības gadījumā varētu operatīvi nodot informāciju kontroles iestādēm, piemēram, Valsts ieņēmumu dienestam vai Valsts vides dienestam. Vidējais informācijas pieprasījumu skaits gadā ir pieci pieprasījumi par sūtījumu ievešanu no valstīm ārpus Eiropas Savienības, savukārt ziņojumu pārbaude varētu attiekties uz 3-5 uzņēmumiem.Regulas 2017/852 17. pants noteic, ka dalībvalstis izraugās kompetento iestādi regulā noteikto saistību izpildei. Regulas 2017/852 4. panta 1. punkts nosaka, ka ir aizliegts dzīvsudraba un I pielikumā uzskaitīto dzīvsudraba maisījumu imports, izņemot gadījumus, ja dalībvalsts ir sniegusi rakstisku piekrišanu importam noteiktos gadījumos. Līdz šim nav identificēti gadījumi par dzīvsudraba un I pielikumā uzskaitīto dzīvsudraba maisījumu importu. LVĢMC nodrošinās Regulas 2017/852 4. panta 1. punktā noteiktās rakstiskās piekrišanas sniegšanu, saskaņā ar Komisijas Īstenošanas Lēmumu (ES) 2017/2287 (2017. gada 8. decembris), kurā norādīts, kādas veidlapas izmantojamas dzīvsudraba un atsevišķu dzīvsudraba maisījumu importam saskaņā ar Eiropas Parlamenta un Padomes Regulu (ES) 2017/852 par dzīvsudrabu. Regulas 2017/852 4. panta 3. punkts nosaka, ka komersantam, kurš izlēmis ražot vai laists tirgū jaunu dzīvsudrabu saturošu produktu, vai izmantot jaunu ražošanas procesu, jāpaziņo par to kompetentajai iestādei, iesniedzot arī noteiktu informācijas apjomu. LVĢMC, izvērtējot saņemto paziņojumu un identificējot produkta grupu, kas ir noteiktas tirgus uzraudzības iestādes kompetences jomā, nepieciešamības gadījumā piesaistītu kompetento tirgus uzraudzības iestādi sniegt viedokli par saņemto informāciju. Līdz šim nav identificēti gadījumi par komersantu lēmumiem ražot vai laist tirgū jaunus dzīvsudrabu saturošus produktus, vai izmantot jaunus ražošanas procesus. Ņemot vērā Regulas 2017/852 18. panta 1. punktā noteikto, dalībvalstis Komisijai sniedz informāciju par regulas ieviešanu, t.sk. datus par dzīvsudraba apjomiem dalībvalsts teritorijā. Sniedzamās informācijas apjoms ir noteikts Komisijas Īstenošanas lēmumā (ES) 2019/1752 (2019. gada 25. februāris), ar ko izveido anketas, kā arī nosaka formātu un iesniegšanas biežumu ziņojumiem, kuri dalībvalstīm jāsagatavo saskaņā ar Eiropas Parlamenta un Padomes Regulu (ES) 2017/852. Ziņojuma sagatavošanā par periodu no 2017. – 2018. gadam LVĢMC savas kompetences ietvaros sniedza informāciju ziņošanas pienākuma nodrošināšanai. Turpmāk LVĢMC nodrošinās ziņošanas pienākumu un papildus savā rīcībā esošajai informācijai, pieprasīs Ziņojuma sagatavošanai nepieciešamo informāciju, piemēram, no Valsts vides dienesta, Veselības ministrijas (par 2017/852 10. pantu “Zobārstniecības amalgama”). LVĢMC nodrošinās dalību regulas 2017/852 komitejā un ekspertu darba grupā, indikatīvi vienu reizi gadā. Atbilstoši regulas 2019/1021 19. pantam dalībvalstis nosaka kompetento iestādi. LVĢMC atbilstoši regulas 2019/1021 3. panta 4. punktam var iesniegt priekšlikumu par jaunu noturīgo organisko piesārņotāju iekļaušanu sarakstā saskaņā ar Stokholmas konvenciju par noturīgiem organiskajiem piesārņotājiem. Atbilstoši regulas 2019/1021 8. pantam ECHA izveido interaktīvu platformu kompetento iestāžu vajadzībām un nodrošina informācijas apmaiņu starp dalībvalstu kompetentajam iestādēm, Eiropas Komisiju un ECHA par jaunu noturīgo organisko piesārņotāju priekšlikumiem, kā arī ECHA sniedz tehnisku un zinātnisku atbalstu šādu priekšlikumu sagatavošanai. Līdz šim LVĢMC savas kompetences ietvaros sniedza informāciju ziņošanas pienākuma nodrošināšanai par noturīgiem organiskajiem piesārņotājiem. Turpmāk LVĢMC nodrošinās ziņošanas pienākumu, t.i., sagatavos un publicēs ziņojumu par regulas 2019/1021 īstenošanu atbilstoši 13. pantam (turpmāk – Ziņojums). LVĢMC papildus savā rīcībai esošajai informācijai, pieprasa Ziņojuma sagatavošanai nepieciešamo informāciju (piemēram, par veiktajām inspekcijām, piemērotajiem sodiem) no citām institūcijām atbilstoši Likuma 4. pantā minēto institūciju kompetencēm. Ziņojumu atjaunina katru gadu, ciktāl ir pieejami jauni dati, un citos gadījumos vismaz reizi trijos gados. LVĢMC nodrošinās dalību regulas 2019/1021 kompetento iestāžu sanāksmēs, indikatīvi vienu līdz divas reizes gadā.Likumprojekts arī aktualizē Likuma 4. panta trešo daļu, lai saskaņotu Likumā lietoto terminoloģiju attiecībā uz biocīdu jomu, ņemot vērā regulā 528/2012 lietotos terminus. Likumprojekts izslēdz terminus attiecībā uz reģistrāciju un pagaidu reģistrāciju. LVĢMC izdod administratīvos aktus biocīda inventarizācijas numura vai atļaujas (valsts atļauja vai atļauja saskaņā ar regulas 528/2012 26. pantu) saņemšanai, piemērojot maksu saskaņā ar Ministru kabineta noteikumiem 2013. gada 3. septembra Nr. 752 “Valsts sabiedrības ar ierobežotu atbildību “Latvijas Vides, ģeoloģijas un meteoroloģijas centrs” maksas pakalpojumu cenrādis”.Eiropas Parlamenta un Padomes Direktīvas (ES) 2018/851 (2018. gada 30. maijs), ar ko groza Direktīvu 2008/98 par atkritumiem, 1. panta 10. apakšpunktā veikti grozījumi Direktīvas 2008/98/EK 9. pantā un tā 1. punkta i) apakšpunkts nosaka, ka dalībvalstis veic atkritumu rašanās novēršanas pasākumus, konkrēti, tiek veicināta bīstamo vielu satura samazināšana materiālos un produktos, un tiek nodrošināts, ka izstrādājuma piegādātājs, kā definēts regulas 1907/2006 3. panta 33. punktā, no 2021. gada 5. janvāra sniedz informāciju ECHA saskaņā ar regulas 1907/2006 33. panta 1. punktu. Līdz ar to Likumprojekts paredz Likuma 9. pantā jaunu devīto daļu, kas nosaka pienākumu darbību veicējam, ja tas ir izstrādājuma piegādātājs, kā definēts regulas 1907/2006 3. panta 33. punktā, sniegt informāciju par piegādātajiem izstrādājumiem ECHA saskaņā ar regulas 1907/2006 33. panta 1. punktu. ECHA izveido datu bāzi datiem, kas jāiesniedz izstrādājumu piegādātājiem, un to uztur. ECHA pieeju datu bāzei par vielām izstrādājumos sniegs atkritumu apstrādes operatoriem, kā arī patērētājiem, pēc to pieprasījuma. Likumprojekts papildina Likuma pārejas noteikumus par izstrādājuma piegādātāju pienākumu ziņot ECHA no 2021. gada 5. janvāra. Saskaņā ar Likuma 4. panta 6.1 daļu, Patērētāju tiesību aizsardzības centrs kontrolē ķīmiskās vielas izstrādājumos, atbilstoši regulai 1907/2006, līdz ar to plānotā izstrādājuma piegādātāju pienākuma izpilde, kas tiks noteikta 9. panta devītajā daļā, būs Patērētāju tiesību aizsardzības centra uzraudzībā un kontrolē. Ievērojot Eiropas Parlamenta un Padomes 2016. gada 27. aprīļa regulā (ES) Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (turpmāk – Vispārīgā datu aizsardzības regula) noteiktos datu apstrādes principus attiecībā uz personas datu apstrādes minimizāciju, likumprojekts samazina pircēju uzskaitē pieprasāmo personas datu apjomu un nosaka pircēju personas datu uzglabāšanas termiņu. Likumprojekts paredz grozījumus Likuma 17. pantā, samazinot pieprasāmo informāciju no fiziskām personām, kas pērk toksiskas vai ļoti toksiskas ķīmiskās vielas vai maisījumus (saskaņā ar Likuma 1. panta 8. punktā noteikto terminu), un izslēdz pienākumu apkopot informāciju par fiziskās personas adresi, jo šī informācija ir pieejama Iedzīvotāju reģistrā (sadaļā “Deklarētās dzīvesvietas ziņas”). Ņemot vērā regulas 1907/2006 36. panta un regulas 1272/2008 49. panta prasības uzglabāt informāciju vismaz 10 gadus, Likumprojekts nosaka pienākumu darbību veicējiem, kas pārdod toksiskas un ļoti toksiskas ķīmiskas vielas un maisījumus, veikto pircēju uzskaiti uzglabāt atbilstoši regulas 1907/2006 36. panta un regulas 1272/2008 49. panta prasībām. Kā arī Likumprojekts papildina 17. pantu ar jaunu ceturto daļu, nosakot pienākumu, veicot personu datu apstrādi, ievērot normatīvo aktu prasības fizisko personu datu aizsardzības jomā.Likumprojekts precizē izmantoto terminoloģiju un aizstāj vārdu “pesticīdi” ar “augu aizsardzības līdzekļi”, kas tiek definēts Augu aizsardzības likuma 1. panta 3. apakšpunktā.Informatīvajā atsaucē uz Eiropas Savienības direktīvām tiek izslēgts 6. punkts, jo minētā direktīva nav spēkā un Likumprojekts papildina šo sadaļu ar 9. punktu, ietverot direktīvu 2018/851.  |
| 3. | Projekta izstrādē iesaistītās institūcijas un publiskas personas kapitālsabie-drības | Vides aizsardzības un reģionālās attīstības ministrija (turpmāk – VARAM), LVĢMC, Valsts vides dienests, Veselības inspekcija.  |
| 4. | Cita informācija | 1. LVĢMC nodrošinās kompetentās iestādes funkcijas piešķirtā finansējuma ietvaros.
2. Likumprojekta starpministriju saskaņošanas procesā saņemts Finanšu ministrijas iebildums izteikt jaunā redakcijā Likuma 4. panta sesto daļu: “(6) Valsts ieņēmumu dienests sadarbībā ar kompetento iestādi īsteno muitas kontroles pasākumus attiecībā uz ķīmiskajām vielām, to maisījumiem un ķīmisku vielu saturošiem būvizstrādājumiem, kuriem noteikti īpaši ierobežojumi vai aizliegumi un kas tiek ievesti Latvijā no trešās valsts vai izvesti no Latvijas uz trešo valsti”. Starpinstitūciju sanāksmē, kas tika organizēta 2020. gada 29. septembrī (turpmāk - Starpinstitūciju sanāksme), VARAM pauda noraidījumu Finanšu ministrijas iebildumam, norādot, ka:
3. sadarbība ir noteikta Valsts pārvaldes iekārtas likuma (turpmāk – VPIE) 54. pantā, un valsts pārvaldes iestādēm ir pienākums, veicot savus uzdevumus un funkcijas, sadarboties, līdz ar to iestādes var arī sadarboties, nenosakot šādu pienākumu speciālā ārējā normatīvajā aktā. Kā arī iestāžu sadarbību nosaka Eiropas Savienības tiesību akti, piemēram, Eiropas Parlamenta un Padomes Regula (EK) Nr. 765/2008 (2008. gada 9. jūlija), ar ko nosaka akreditācijas un tirgus uzraudzības prasības attiecībā uz produktu tirdzniecību un atceļ Regulu (EEK) Nr. 339/93.
4. VPIE 58. pants noteic, ka, lai nodrošinātu pastāvīgu sadarbību, iestādes, kas atrodas dažādu Ministru kabineta locekļu padotībā, rakstveidā var slēgt starpresoru vienošanos. Valsts ieņēmumu dienests (turpmāk – VID) ir noslēdzis starpresoru vienošanos, piemēram, ar Valsts vides dienestu, Veselības inspekciju, Patērētāju tiesību aizsardzības centru, un nav konstatēti šķēršļi, papildināt starpresoru vienošanos ar ķīmisko vielu jomas jautājumiem. Starpinstitūciju sanāksmē nav sniegta informācija par konstatētiem problēmjautājumiem attiecībā uz starpresoru vienošanos kā sadarbības mehānisma izmantošanu.
5. Termins “kompetentā iestāde” Likuma ietvarā tiek lietots attiecībā uz noteiktu regulu ieviešanu Latvijā, deleģējot konkrētas funkcijas LVĢMC, piemēram, regulas Nr. 1907/2006 un regulas Nr. 1272/2008 Palīdzības dienesta funkciju nodrošināšanu. Taču, saskaņā ar Starpinstitūciju sanāksmē sniegto informāciju, VID pauž nepieciešamību stiprināt sadarbību tieši ar uzraudzības un kontroles iestādēm.
6. Iebildumā minētā 4. panta sestās daļas teksta redakcijai nav atsauces uz vielām un maisījumiem, kas tiek klasificēti kā bīstami, saskaņā ar regula 1272/2008, t.i. “bīstamām vielām” un “bīstamiem maisījumiem”.

VARAM starpinstitūciju sanāksmē sniedzis priekšlikumu izskatīt atsevišķi Finanšu ministrijas sniegto iebildumu, izvērtējot esošo situāciju un VID iesniegtos risināmos problēmjautājumus, kontrolējot uz valsts (muitas) robežas bīstamās ķīmiskās vielas un bīstamos maisījumus, kuriem ir noteikti ierobežojumi vai aizliegumi. VARAM atbalsta VID un citu uzraudzības un kontroles iestāžu sadarbības mehānisma apspriešanu Tirgus uzraudzības padomē, kā arī šī jautājuma iekļaušanu VARAM izveidotajā Ķīmisko vielu, maisījumu un biocīdu regulējuma jomas starpinstitucionālās sadarbības grupā, lai izvērtētu nepieciešamību veikt grozījumus Likuma 4. panta sestā daļā. Kā arī VARAM atbalsta iespēju pārskatīt esošos sadarbības mehānismus starp VID un uzraudzības un kontroles iestādēm, t.i. noslēgtās starpresoru vienošanās, izvērtēt citu Eiropas Savienības dalībvalstu praksi un nepieciešamību izstrādāt vadlīnijas VID amatpersonām, t.sk. izvērtējot aspektus, kas potenciāli var radīt papildus administratīvo slogu komersantiem. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojektā ietvertais regulējums attiecas uz: 1. juridiskām un fiziskām personām, kas veic darbības ar ķīmiskām vielām, maisījumiem, biocīdiem un izstrādājumiem, uz kuriem attiecās regulas 1907/2006 33. panta 1. punkta prasības;2. Valsts vides dienesta, Patērētāju tiesību aizsardzības centra, Veselības inspekcijas amatpersonām, kā arī LVĢMC darbiniekiem. |
| 2. | Tiesiskā regulējuma ietekme uz tautsaimniecību un administratīvo slogu | *Par likumprojekta ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem.*Nav paredzams, ka Likumprojekta prasības radīs būtisku ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. ECHA datu bāze, kurā izstrādājumu piegādātājiem ir jāsniedz informācija, ir pieejama bez maksas, kā arī ECHA tīmekļa vietnē visiem interesentiem pieejami bezmaksas skaidrojošie materiāli (saite: <https://echa.europa.eu/lv/scip-database>). Prasība izstrādājumu piegādātājiem sniegt informāciju attiecas tikai uz noteiktiem izstrādājumiem, kas satur vielas atbilstoši regulas 1907/2006 33. panta 1. punktā izvirzītajiem kritērijiem. Pašlaik Likuma 17. panta otrā daļā jau noteikts pienākums veikt pircēju uzskaiti, un Likumprojekts samazina apkopojamo datu apjomu, kā arī laika periods to uzglabāt sakrīt ar prasībām, kas izriet no regulas 1907/2006 un regulas 1272/2008 esošajām prasībām. *Par likumprojekta ietekmi uz Nacionālā attīstības plāna rādītājiem mikrolīmenī vai makrolīmenī*Likumprojekta prasības neattiecas uz Nacionālā attīstības plāna 2014. – 2020. gadam rādītājiem mikrolīmenī vai makrolīmenī.*Par likumprojekta ietekmi uz konkurenci*Likumprojekta prasības neattiecas uz konkurenci.*Par likumprojekta ietekmi uz vidi*Paredzams, ka likumprojekts pozitīvi ietekmēs vidi, jo būs pieejama informācija par īpašas bažas izraisošām vielām izstrādājumos.*Par likumprojekta ietekmi uz veselību*Likumprojektā ievērtās prasības neparedz negatīvu ietekmi uz cilvēka veselību.*Par likumprojekta ietekmi uz nevalstiskajām organizācijām*Likumprojekta prasības neskar nevalstiskās organizācijas.  |
| 3. | Administratīvo izmaksu monetārs novērtējums | Likumprojekts šo jomu neskar. |
| 4. | Atbilstības izmaksu monetārs novērtējums | Likumprojekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Likumprojekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojektā tiek pārņemtas šādu ES normatīvo aktu prasības:1. Eiropas Parlamenta un Padomes 2006. gada 18. decembra Regula Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza direktīvu 1999/45/EK un atceļ Padomes regulu Nr. 793/93/EEK un Komisijas regulu Nr. 1488/94/EK, kā arī Padomes direktīvu 76/769/EEK un Komisijas direktīvu 91/155/EEK, direktīvu 93/67/EEK, direktīvu 93/105/EK un direktīvu 2000/21/EK; 2. Eiropas Parlamenta un Padomes 2008. gada 16. decembra regula (EK) Nr.1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006;3. Eiropas Parlamenta un Padomes 2012. gada 22. maija regula (ES) Nr. 528/2012 par biocīdu piedāvāšanu tirgū un lietošanu;4. Eiropas Parlamenta un Padomes 2012. gada 4. jūlija regula (ES) Nr. 649/2012 par bīstamo ķīmisko vielu eksportu un importu;5. Eiropas Parlamenta un Padomes 2014. gada 16. aprīļa regulas (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006;6. Eiropas Parlamenta un Padomes 2017. gada 17. maija Regulas Nr. 2017/852 par dzīvsudrabu un ar ko atceļ Regulu (EK) Nr. 1102/2008; 7. Eiropas Parlamenta un Padomes 2018. gada 30. maija direktīva (ES) 2018/851, ar ko groza Direktīvu 2008/98 par atkritumiem; 8. Eiropas Parlamenta un Padomes 2019. gada 20. jūnija Regulas (ES) 2019/1021 par noturīgiem organiskajiem piesārņotājiem. |
| 2. | Citas starptautiskās saistības | Likumprojekts šo jomu neskar. |
| 3. | Cita informācija | Nav |

|  |
| --- |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | 1. Eiropas Parlamenta un Padomes 2006. gada 18. decembra Regula Nr. 1907/2006, kas attiecas uz ķimikāliju reģistrēšanu, vērtēšanu, licencēšanu un ierobežošanu (REACH) un ar kuru izveido Eiropas Ķimikāliju aģentūru, groza direktīvu 1999/45/EK un atceļ Padomes regulu Nr. 793/93/EEK un Komisijas regulu Nr. 1488/94/EK, kā arī Padomes direktīvu 76/769/EEK un Komisijas direktīvu 91/155/EEK, direktīvu 93/67/EEK, direktīvu 93/105/EK un direktīvu 2000/21/EK (turpmāk – regula 1907/2006); 2. Eiropas Parlamenta un Padomes 2008. gada 16. decembra regula (EK) Nr.1272/2008 par vielu un maisījumu klasificēšanu, marķēšanu un iepakošanu un ar ko groza un atceļ direktīvas 67/548/EEK un 1999/45/EK un groza regulu (EK) Nr. 1907/2006 (turpmāk – regula 1272/2008);3. Eiropas Parlamenta un Padomes 2012. gada 22. maija regula (ES) Nr. 528/2012 par biocīdu piedāvāšanu tirgū un lietošanu (turpmāk – regula 528/2012);4. Eiropas Parlamenta un Padomes 2012. gada 4. jūlija regula (ES) Nr. 649/2012 par bīstamo ķīmisko vielu eksportu un importu (turpmāk – regula 649/2012);5. Eiropas Parlamenta un Padomes 2014. gada 16. aprīļa regulas (ES) Nr. 517/2014 par fluorētām siltumnīcefekta gāzēm un ar ko atceļ Regulu (EK) Nr. 842/2006 (turpmāk – regula 517/2014);6. Eiropas Parlamenta un Padomes 2017. gada 17. maija Regulas Nr. 2017/852 par dzīvsudrabu un ar ko atceļ Regulu (EK) Nr. 1102/2008 (turpmāk – regula 2017/852);7. Eiropas Parlamenta un Padomes 2018. gada 30. maija direktīva (ES) 2018/851, ar ko groza Direktīvu 2008/98 par atkritumiem(turpmāk – direktīva 2018/851); 8. Eiropas Parlamenta un Padomes 2019. gada 20. jūnija Regulas (ES) 2019/1021 par noturīgiem organiskajiem piesārņotājiem (turpmāk – regula 2019/1021). |
| A | B | C | D |
| Regulas 2017/852 17. pants | 1. pants | Ieviests pilnībā. | Likumprojekts stingrākas prasības neparedz. |
| Regulas Nr. 2019/1021 19. pants | 1. pants | Ieviests pilnībā. | Likumprojekts stingrākas prasības neparedz. |
| Regulas 1907/2006 121., 123. un 124. pants | 2. pants | Ieviests pilnībā. | Likumprojekts stingrākas prasības neparedz. |
| Regulas 1272/2008 43., 44. un 45. pants | 2. pants | Ieviests pilnībā. | Likumprojekts stingrākas prasības neparedz. |
| Regulas 528/2012 81. panta 1. punkts | 2. pants | Ieviests pilnībā. | Likumprojekts stingrākas prasības neparedz. |
| Regulas 649/2012 4. pants | 2. pants | Ieviests pilnībā. | Likumprojekts stingrākas prasības neparedz. |
| Regulas 517/2014 6. pants, 17. panta 4. punkts, 19. panta 6. punkta otrā daļa un 20. pants | 2. pants | Ieviests pilnībā. | Likumprojekts stingrākas prasības neparedz. |
| Regulas 2017/852 8. panta trešā daļa, 17. pants, 18. panta 1. punkts  | 2. pants | Ieviests pilnībā. | Likumprojekts stingrākas prasības neparedz. |
| Regulas Nr. 2019/1021 3. panta 4. punkts, 13. un 19. pants | 2. pants | Ieviests pilnībā. | Likumprojekts stingrākas prasības neparedz. |
| Direktīvas 2018/851 1. panta 10. apakšpunkts  | 3. pants | Ieviests pilnībā. | Likumprojekts stingrākas prasības neparedz. |
| Regulas 1907/2006 36. pants | 4. pants | Ieviests pilnībā. | Likumprojekts stingrākas prasības neparedz. |
| Regulas 1272/2008 49. pants | 4. pants | Ieviests pilnībā. | Likumprojekts stingrākas prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas? Kādēļ? | Likumprojekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Likumprojekts šo jomu neskar. |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
|  | Likumprojekts šo jomu neskar. |
| A | B | C |
| Nav attiecināms. | Likumprojekts šo jomu neskar. | Likumprojekts šo jomu neskar. |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Likumprojekts šo jomu neskar. |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Sabiedrības līdzdalība tika nodrošināta atbilstoši Ministru kabineta 2009. gada 25. augusta noteikumiem Nr. 970 “Sabiedrības līdzdalības kārtība attīstības plānošanas procesā”. Ieinteresētās personas tika aicinātas izteikt viedokli un sniegt rakstiskus priekšlikumus. |
| 2. | Sabiedrības līdzdalība projekta izstrādē | Likumprojekts un tā sākotnējās ietekmes novērtējuma ziņojums (anotācija) 2020. gada 12. jūnijā ievietots Vides aizsardzības un reģionālās attīstības ministrijas tīmekļvietnē [www.varam.gov.lv](http://www.varam.gov.lv), un 2020. gada 13. jūnijā Valsts kancelejas tīmekļvietnē [www.mk.gov.lv](http://www.mk.gov.lv) ar aicinājumu sabiedrības pārstāvjiem līdzdarboties Likumprojekta izstrādē.  |
| 3. | Sabiedrības līdzdalības rezultāti | Sabiedrības līdzdalības ietvaros priekšlikumi un iebildumi netika saņemti. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, LVĢMC, Valsts vides dienests, Veselības ministrija, Veselības inspekcija, Ekonomikas ministrija, Patērētāju tiesību aizsardzības centrs, Finanšu ministrija, Valsts ieņēmumu dienests.  |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekts neparedz jaunu institūciju izveidi.Saistībā ar Likumprojekta izpildi nav nepieciešams likvidēt vai reorganizēt esošās institūcijas. |
| 3. | Cita informācija | Nav |

Vides aizsardzības un

reģionālās attīstības ministrs J. Pūce

Kazerovska 67026516

Kristine.Kazerovska@varam.gov.lv

Griķe 67026509

Ieva.Grike@varam.gov.lv

Dipāne 67026415

Judite.Dipane@varam.gov.lv

v\_sk. = 3450